ÚRADU VLÁDY SLOVENSKEJ REPUBLIKY
        SEKCIA VLÁDNEJ LEGISLATÍVY

                                                                                  Na rokovanie vlády SR
                                                                          Dňa 31. mája 2005
 		K materiálu č. 10074/2005
                                                                 K bodu č. 23

STANOVISKO

k návrhu zákona o výkone väzby a o zmene a doplnení niektorých zákonov

I.

Návrh zákona o výkone väzby a o zmene a doplnení niektorých zákonov predkladá na rokovanie vlády Slovenskej republiky podpredseda vlády a minister spravodlivosti SR Daniel Lipšic na základe Plánu legislatívnych úloh vlády Slovenskej republiky na rok 2005.

II.

Vypracovanie nového návrhu zákona o výkone väzby vyplynulo z potreby prispôsobiť právnu úpravu rekodifikáciám trestného zákona a trestného poriadku. Základným cieľom návrhu je vymedziť výkon väzby ako zaisťovací a nie ako sankčný inštitút na účely trestného konania. Návrh zákona má prispieť k širšej ochrane práv obvineného vo väzbe ako aj vytvoriť podmienky na reálnejšie uplatňovanie prezumpcie neviny a prispôsobiť výkon väzby moderným a európskym štandardom, zaviesť účinnejšiu a nezávislejšiu kontrolu.

III.

 Legislatívna rada vlády Slovenskej republiky prerokovala predložený návrh zákona 17. mája 2005, kde odporučila predkladateľovi do návrhu zapracovať jej pripomienky a odporúčania a predložiť nové znenie návrhu zákona na rokovanie vlády SR.

IV.

	Sekcia vládnej legislatívy Úradu vlády Slovenskej republiky odporúča vláde návrh zákona o výkone väzby a o zmene a doplnení niektorých zákonov schváliť, avšak ešte s týmito pripomienkami:

K § 2
-	v písmene d) odporúčame slovo „vypožičia“ nahradiť slovom „vypožičajú“.

K § 62
-	v odseku 1 odporúčame slovo „pôvodnom“ nahradiť slovom „predchádzajúcom“ (v oboch prípadoch).

Bratislava 30. mája 2005
Vypracoval:  L. Dubravská 

									  Štefan G r m a n
generálny riaditeľ
	       							     sekcie vládnej legislatívy